OSZAKA
(japánul) Bármit csinálok, mindig ugyanaz a vége.
Összefognak ellenem, és piszkálnak.
Ne legyél bőgőmasina!
Olyan ciki!
Nem tehetek róla, magától folyik a könnyem.
Legközelebb majd ők sírnak.
Mindig ezt mondod, de soha nem nyerünk.
Azért, mert te mindig feladod!
Megmondtam, hogy így kell…
(koreaiul) Noa!
Találkozunk! Ma lesz nálunk az ünnepség.
Ne felejts el hozni nekem a nagynénéd rizssütijéből!
Apa!
Lódulj! Fokhagymazabáló.
Noa, ne legyél ilyen!
A mai ünnepség csak az öcsédről szól.
Meg kell értened,
nem is túl régen sok kisbabánk meghalt az első születésnapja előtt.
Ez az ünnepség mindannyiunké.
Nem tudom.
Olyan, mintha minden róla szólna.
Noa,
most már te vagy az idősebb fiú.
Az öcséd sok dologban számítani fog rád.
De esküszöl, hogy nekem is volt első szülinapi zsúrom?
Hogy hazudhatnék egy ilyen dologban?
Nehezebb idők jártak ránk akkoriban,
de te soha nem szenvedtél hiányt.
Köszönd meg édesanyádnak!
Biztos vagy benne, hogy a piros cérnát választottam?
Nem is tudod, mennyire örültünk neki.
De nem vár rám túl izgalmas jövő, ugye?
Miért nem tudtam az íjat és a nyilat választani?
Noa,
higgy nekem, a hosszú életben semmi gúnyolandó nincs!
Jobb lenne, ha Mozaszu a pénzérmét választaná.
Feneketlen bendője van, úgyhogy muszáj gazdagnak lennie.
Apa, miért nevetsz folyton? Komolyan mondtam.
Tényleg ezért kéne imádkoznod.
Köszönjük, hogy eljöttetek megünnepelni a fiunk első évét.
Ahogy látjátok, majd kicsattan az egészségtől.
Az Úr áldása van rajtunk.
A toldzsabi hagyománya
nemcsak hozzátok, de az előttünk járókhoz is fűz minket…
Elég a szavakból.
Tartogasd a prédikációidra!
A bátyám nagyon várja, hogy megtudja, mi lesz a fiam sorsa.
Hogy tagadhatnám meg tőle?
Ideje, hogy Mozaszu megválassza sorsát.
Nem választhatok neki én?
Mozaszu, válassz!
MIN JIN LEE KÖNYVE ALAPJÁN
Pacsinkó
Akkor
most bekövetkezik.
Itt a vég.
Készüljenek fel!
Nagy… fájdalmai vannak?
Ő nem árulja el.
Igen.
Szörnyű fájdalmai.
Adhatunk neki morfiumot.
De azt el kell mondanom,
hogy ha akkora dózisban kapja, ami a fájdalma megszüntetéséhez kell,
akkor testben velünk lesz,
de a fájdalommal együtt talán a lelke is elhagyja.
Ne! Nem akarom, hogy olyan állapotba kerüljön.
De Ecuko, Hanának az a legjobb…
Maradj ki ebből!
Ejnye, lassabban!
Eltapossátok egymást,
aztán kaparhatjuk fel a hullátokat.
Túl sok már itt az ember.
Anya!
Mi a baj? Megsérültél?
Majdnem egy órát vártam.
Miért nem jött apa?
Hogy érted ezt?
Apád nem ment érted az iskolába?
Anya, nézd!
Történik valami.
Elnézést! Bocsánat, elnézést!
Bent megnéztétek?
Azt mondják, hogy áruló.
Pek asszony!
Hol van a férjem?
Letartóztatták.
Letartóztatták?
Miért?
Nem mondják meg.
Csak azt, hogy a bűne a legkomolyabb természetű.
Hol van most?
Kihallgatják a helyi rendőrőrsön.
Biztos összetévesztették valakivel.
Azonnal oda kell mennem hozzá.
Gyermekem, várj!
Azok az emberek, akik jöttek, név szerint Iszakot keresték.
Tudod, hogy ez mit jelent?
Azt, hogy valaki feljelentette.
Óvatosnak kell lenned,
és imádkoznod kell.
Noa,
keresd meg a nagybátyádat! Hozd el az őrsre!
Menni fog?
Szaladj!
OSZAKA JAPÁN
Noa, mit keresel te itt?
- Gyere gyorsan! Apát letartóztatták. - Letartóztatták?
- Apádat letartóztatták? - Bevitték az őrsre.
Anya már ott van.
Szólok a főnökömnek.
Várj meg itt!
Egy óránk van.
Hozzuk ki apádat!
Én egy szót sem értek.
Hogy lehet ez?
Te hoztad össze az üzletet.
Miért rúgnának ki?
Az utolsó percben meggondolta magát a nő.
De miért?
Mert én azt mondtam neki.
Miért tettél ilyet?
Mert ezt akartam.
Nem értem az egészet, de elég.
Menj vissza Amerikába, megértetted?
Nem tudok visszamenni.
Így nincs már vízumom.
Akkor mit csinálunk?
Amerika nem megoldás. Az csak ábránd.
Miről beszélsz?
Apa, így már senki nem fog alkalmazni.
Az egyetlen, aki dolgozna velem,
az Yoshi-szan.
Eljött hozzám a múltkor.
Hallotta, mi történt.
Nem érdekel, mit ajánl.
Neked semmi közöd nem lesz hozzá!
Pacsinkószalonokat akar nyitni…
Pacsinkó? Te?
A nagymamával mindig azt mondjátok, hogy nem szégyen az.
Nekem nem, de neked, fiam?
Ismerem azt a szar dumát, amivel Yoshi megetetett.
Azt mondta, hogy teljesen törvényes,
ugye?
Tudod, hogy én honnan tudok róla?
A nagyapja egyszer ugyanezt mondta nekem.
Hozzád hasonlóan túl sokat akartam túl gyorsan.
De hála anyádnak és nagyanyádnak, elkerültem ezt a sorsot.
Ha ők akkor nincsenek, akkor ki tudja, mi történt volna.
Ez régen történt.
Yoshi Mamorunak semmi köze…
Ugyanaz a vér!
A nagyapja vére folyik az unokája ereiben.
Ez nevetséges.
Nem engedem meg!
Még a világ összes gazdagja sem…
Úgy mondod, mintha nem számítana. A pénz. A siker.
Nem ezt mondom.
Értem,
de a te álmaid
nekem nem elegek.
Noa, mit beszélnek?
Apát valami „magasabb rendőr” kérdezi ki, vagy valami.
Azt mondja, hogy apu gyenge, és meghalhat a börtönben.
Mi történik?
A nagybácsi bajban van.
Azt mondja, hogy ha apa ártatlan, akkor hazajöhet,
de ha bűnös…
Most azt mondta, hogy ebből elég.
Mások is várnak.
Elmegyek a főnökömhöz, és elmondom neki.
Dühös lesz, ha meghallja, hogy bántak velem.
És akkor segít majd nekünk?
Iszak haza tud jönni ma este?
Az én öcsém egyetlen éjszakát sem fog börtönben tölteni.
Iszak nem.
Soha.
Mi ez a szomorú ábrázat?
Mit mondtam épp az előbb?
Hogy haza fogod hozni apát.
Persze. Azonnal hazahozom.
Elnézést, asszonyom!
Egy pillanatra!
Mit akar?
A maga férjét is elvitték?
A sógoromat.
Három hónapja.
Három hónapja?
És azóta nem látta?
Nem.
Mikor tartóztatták le a férjét?
Ma reggel.
De szörnyű tévedés történt.
Ő csak egy lelkész. Nincs köze a politikához.
Maga Pek lelkész felesége.
Honnan…
honnan ismeri a férjemet?
Ne itt!
Noa, menjünk!
Tényleg kémek vannak mindenhol?
Különösen most, hogy megint háborúra készülnek.
Hát nincs mindig háború valahol?
Mi köze van annak itt hozzánk?
Talán nem mindig rajtunk csattan az ostor?
A maga férje tanította ezt nekünk.
Akkor jól ismerte a férjemet?
A sógorom ismerte jól.
Először gyanakodott a férjére,
ahogy a többi férfi is a környékbeli gyárakban.
De a lelkész elnyerte a bizalmukat, sőt a szeretetüket is.
Azt tanította a férfiaknak, hogy az egységben erő van.
Szokatlan volt ilyen erőtől sugárzó beszédet hallgatni.
A férje büszkeséget ébresztett bennünk.
A férjem tette mindezt?
Igen.
És ha marta is a gyomrunkat az éhség,
a tőle kapott remény táplált minket.
De most mihez fogunk kezdeni?
Hány éves vagy?
Hét vagyok.
Egy fiúgyereknek apa kell.
Most menjünk!
El kell mondanunk Haszegava-szannak.
- Az meg ki? - Még azt sem tudja, hogy ki Haszegava?
Láthatóan semmit nem tudok.
Akkor ideje, hogy megismerkedjenek.
Anya!
Miért vitték be?
Bár tudnám!
A rendőrség nem árulja el.
Pedig meg szokták mondani, miért tartóztatnak le.
Tudtam, hogy maga meg fogja érteni, Simamura-szan.
Az egész ügy nevetséges.
Egy kalap alá venni őt azokkal a hazafiatlanokkal…
Mit beszélsz? Hazafiatlan?
Igen, semmi értelme, igaz?
Az öcsém soha nem keveredne semmi ilyesmibe.
Azt nem mondtad, hogy politikai bűnről van szó.
De az öcsém ártatlan…
- A rendőrség máshogy látja. - Esküszöm…
A testvére vagy. Persze hogy ezt mondod.
Nehéz helyzetbe hozol.
A többi munkás tisztel téged.
De azt mondják, hogy a vér nem válik vízzé.
Ugyanaz a vér folyik az ereidben, mint az öcsédben.
Kérem, szükségem van erre az állásra! A családom számít rám.
Sajnálom, de el kell bocsátanom téged.
Mondd…
Meg kell tenned nekem valamit.
Bármit.
Miután elmentem,
vigyázz rá nekem! Anyámra.
Hana.
Félsz?
Félek.
Soha nem hittem volna, hogy így lesz vége.
Itt,
ebben a szar szobában.
De Hawaii…
Az dicsőséges halál lett volna.
A lábam a meleg homokba süllyed.
A hullámok hangja vigasztalóan körbeölel.
De szerintem a végén már mindegy.
A halál, az csak halál.
Elszöktem, Szolomon. Mindent eltékozoltam.
Neked nem ezt kívánom.
Bocsánat!
Miért kérsz bocsánatot?
Itt hagytalak. Bocsánat!
Bocsánat, hogy nem kerestelek hamarabb.
Mindig az ő szabályaik szerint játszottam.
Mindent megtettem, amit kértek.
És hülyét csináltak belőled, igaz?
Igen.
Hülyét csináltak belőlem.
Szolomon,
ideje abbahagynod, fejezd be az önsajnálatot!
Elég volt belőle.
Kerül, amibe kerül, szerezz meg mindent!
Ne kegyelmezz nekik!
Ők talán megkegyelmeztek nekünk valaha?
Baszódjanak meg!
Tedd meg értem!
Elvitték a lelkészünket.
Haszegava itt rejtőzik a lányával, mióta elkezdődtek a letartóztatások.
Menjen, beszéljen vele! Ő válaszolni tud a kérdéseire.
Hív, hogy üljünk le.
Azt mondja, hasonlítok apura.
Apu olyan sokat mesélt rólad,
azt mondja, hogy a nővérének érez.
Értem.
De maguk nekem idegenek.
Soha nem említette egyikőjüket sem.
Apu nem akarta, hogy tudjunk róluk.
Hogy védjen minket,
két világra kellett oszlania.
Vagy valami ilyesmi.
De mi ez a hely?
Kik maguk valójában?
A bácsi tanár, és…
egy… kommunista-valami?
Apuval arról álmodtak, hogy összehozzák a más országok munkásait.
Hogy a békéért és a tisztességes bérekért harcoljanak.
Ezek szerint igaz.
Mindketten a császár ellen dolgoztak.
A császár az, aki ellenük küzd.
És most
mi lesz velünk?
Amíg maguk, férfiak jóllaknak az álmokkal,
ki tesz kenyeret az asztalra,
ki vesz ruhát a gyerekeimnek?
Eszébe jutottunk valaha is bármelyiküknek?
Azt mondja, hogy apu érted és értem tette.
Hogy merészel így beszélni velem?
Nézze meg a kezét!
Soha, egy napot sem dolgozott vele.
Kicsoda maga,
hogy azt mondja, értelmetlenek a félelmeim?
Nincs időnk erre.
Haza kell hoznunk apukádat.
Nem találjuk meg.
Hazudik!
Azt mondja, nem jön haza, mert elárulták!
Anyu, a rendőrség!
Elégedett vagyok.
Jó páros leszünk mi ketten.
Nem azért jöttem, hogy a pacsinkóról beszéljünk.
A Colton Hotelsszel még lehet kezdeni valamit.
Feltételezem, van egy terved. Ki vele!
A Colton és Abe-szan
majdnem tízmilliárd jent fektettek már a projektbe.
De nem lesz könnyű olyan gyorsan pénzzé tenni a környező telkeket.
Mivel a létfontosságú darab hiányzik.
Ezzel jövedelmező lehetőség kínálkozik.
Mert aki megszerzi a nő telkét, az akármit kérhet.
És honnan veszed, hogy most eladja neked?
Nem fogja. Tudom.
De magának…
megvannak a módszerei, nem?
Maga rábírja, hogy eladja.
Én meg intézem a Colton és Abe-szan felé.
És sokat kitaposok belőlük. Ez a lényeg.
Látod ezt kint?
Ha azt mondom, két év múlva
ez a terület a negyedét éri annak, amit ma, arra mit felelsz?
Hogy lehetetlen.
Szerinted mi nyújt hitelfedezetet minderre?
Általában a cégek egyéb tulajdonai.
És ha azt mondom, hogy a bank magát a földet kapta hitelfedezetként?
Az őrület.
És mégis igaz.
Mindenki elvesztette az eszét.
Habzsolnak egy olyan lakomán, amiről azt hiszik, soha nem lesz vége.
Pedig vége lesz.
Amint az első bank visszaköveteli a hitelt, összedől a kártyavár.
Úgyhogy gyorsan kell cselekednünk.
Van itt még egy dolog.
De ez személyes.
Szeretnék megtenni valamit egy barátomnak.
Nem gondolod,
hogy meg kéne várnod, hogy érzed magad egy-két nap múlva?
Úgy akkor…
Anya.
Én nem leszek már jobban.
Én csak… olyan fáradt vagyok!
Készen állok a hosszú álomra.
Megyek, szólok az orvosnak.
Anyu!
Tudom.
Egyszerűen nem értem.
Hogy siklott félre minden?
Ne omolj össze! Ne sajnáld magad!
Nincs még vége.
De anyám…
Haldoklik egy lány.
Nézd messzebbről!
Tudom,
de te egyáltalán nem aggódsz?
Hogy ennyi év után miért bukkannak fel újra
azok az emberek az életünkben?
Szolomon rendes fiú.
Jól neveltük fel…
Noa nem volt jól nevelve?
Nézd meg, mi történt vele!
Az, hogy szeretjük őket, nem jelenti, hogy ismerjük is.
Tudott a férje kapcsolatáról
a Japán Nemzeti Szakszervezeti Tanáccsal?
Az mi?
Olvasott vagy írt kormányellenes irományokat?
Én…
nem tudok írni-olvasni.
Járt olyan gyűlésen, ahol a császárról rossz véleménnyel voltak?
Soha nem voltam gyűlésen.
A mai napig nem is hallottam ilyen szavakat.
És mégis egy agitátor a férje.
A férfi, akit én ismerek…
férj,
apa,
lelkész…
egy jó ember.
Bocsáss meg!
Nem tudom, miért beszélek ilyeneket.
Anyám?
Szerinted hagynám, hogy az történjen Szolomonnal?
Elment az eszed?
Szolomon nem a bátyád.
És azt, ami akkor történt,
nem hagyom újra megtörténni.
Menjünk!
Gyorsan hatni fog.
Öt-tíz perc múlva.
Ha szükség van rám, hívjon!
Nem tudja elkapni, ha csak rám néz.
Nem akart semmi rosszat.
Öt-tíz perc múlva érezni fogja a hatását.
Akkor újra megnézem,
de ha szüksége van bármire, akkor nyomja meg!
Akkor azonnal jövök.
Van még valami?
Köszönöm!
Szolomon…
hol van?
Mikor jön vissza?
Noa.
Apa!
- Noa! - Elég!
- Apa! - Fogd be!
- Noa! - Apa!
Engedjék el az apukámat!
Noa!
Apa! Apa!
Ne vigyék el az apukámat! Nem hagyhat itt minket!
Apa, ne menj el!
Nem hagyhatsz itt minket!
Apa!
…közel 50 éve annak, hogy egy aszteroida ilyen közel jött.
Röppályáján a Nap felé…
…az aszteroida 800 000 kilométeren belül megközelíti a Földet.
A tudósok becslése szerint az aszteroida
74 000 km/órás sebességgel utazik…
Mit művel?
Magánál vannak a papírok a kórházigazgató aláírásával.
Igen, hogy tudta…
Az most mindegy.
Utazni fogsz. Készen állsz rá?
- Menni akarok. - Hova mentek?
Miket beszélsz?
Óvatosan!
Mit művel ez? Lassabban!
Túl gyorsan mész!
Hawaii.
Anya!
Anya,
most elalszom.
Szép álmokat!
Én kicsi Hanám.
Szép álmokat!
Mostantól mindenről én gondoskodom.
Egyet se félj!
Régen azt gondoltam, hogy ez az óra átok.
De most rájöttem,
hogy ez az óra mentette meg a családunkat.
Talán téged is meg fog.
Én ebben reménykedem.
MATEMATIKA 6. OSZTÁLY
Mi van a kutyákkal?
Vigye el őket!
Sétáljon tovább!
Szundzsa,
mi ez?
Kimcshit csinálsz?
De miért ilyen sokat?
A felét megerjesztem,
a másik felét meg kiviszem a piacra.
Remélem, lesz, aki szereti a friss kimcshit.
Joszeb nem fog örülni.
Mi más választásunk van?
Kérlek, értsd meg!
Nem hiszed, hogy találok másik állást?
Erről van szó, ugye?
Csak hogy tudd, kinéz valami az autógumigyárban.
Persze, tudjuk, hogy lesz új állásod.
Biztosra veszem, hogy Szundzsa csak átmenetileg gondolta ezt.
Nem akarok tiszteletlen lenni. Ezt tudnod kell.
De semmilyen bevételünk nincs,
és a félretett pénz pár nap múlva elfogy.
Most a fiúkra kell gondolnom.
Talán én nem gondolok?
Szerinted nem őrjít meg a tudat,
hogy az öcsém börtönben van?
Börtönben van valahol!
Koldulok, vagy kölcsönkérek, ha kell, de a fiúk nem fognak éhezni.
Az én házamban nem.
Akkor hadd segítsek!
Mert ha nem csinálok valamit…
Nem tudom elviselni ezt a tehetetlenséget.
Mi ez a szomorú ábrázat?
Nem az iskolába mész?
Amikor annyi idős voltam, mint te,
nem volt pénzünk iskolára.
Ez kiváltság. Ne vedd természetesnek!
Ki maga?
Miért erre jársz?
Van rövidebb út is.
Honnan tudja, hol van az iskolám?
Sok mindent tudok.
Ez véd meg.
Ezt jegyezd meg!
Apukám jobban szeretett erre járni.
És miért?
Van egy idős néni az utcában, akinek zongorája van.
Minden reggel játszik, mikor mi az iskolába megyünk.
Apám szerette hallgatni a zenét.
Hallottál a nagy kantói földrengésről?
Válaszolnod kell, ha egy felnőtt kérdez.
Nem.
A születésed előtt történt.
Borzalmas földrengés volt.
Olyan súlyos, hogy a világunk „előttre” és „utánra” szakadt.
Én is elvesztettem az apámat.
Honnan tudja, hogy elment az apám?
Ja igen, ez védi meg.
Pontosan.
Gyorsan tanulsz.
Akkor tanuld meg ezt is!
Noa,
nem elég jó csak túlélni.
Az emberek mást mondanak, de ne hallgass rájuk!
Gondolj bele!
A csótányok azok, akik csak túlélnek.
Nekünk is be kéne érnünk ennyivel?
Legyél jobb mindenkinél, aki körülvesz!
Nemcsak a koreaiaknál, de a japánoknál is!
Legyél jó, hogy ne tagadhassák meg azt, ami jár!
Ne hibázz!
Gyűlölni fognak, ha látják a felemelkedésedet.
De hiába gyűlölnek, nem tudnak majd nem tisztelni.
Érted, amit mondok?
Igen.
Még egy dolog.
Soha ne nézz vissza!
Előre!
Mindig csak előre nézz!
Menj az iskolába, és ne lógasd az orrod!
Holnap a rövid úton menj!
Csak a bolondok döntenek másképp.
Noa,
ne élj bolondként!
Olyan rossz érzés, hogy egyedül mész!
Akkor ki vigyázna Mozaszura, és főzne vacsorát?
Ne izgulj!
Elboldogulok.
És te,
ne rosszalkodj ma, megértetted?
Azt hiszem, az a legnehezebb az egészben, ha az arcára nézek.
De úgy fog felnőni, hogy tudja, ezt érte teszed.
Hogy az anyja keményen dolgozott, hogy felnevelje.
Elnézést!
Bocsánat.
Elnézést!
Mit csinál?
Vigye innen!
Gyerünk! Tűnjön el! Elűzi a vevőket ezzel a bűzzel.
Gyorsan, el innen!
Bocsánat! Ez az első napom.
Meg ne próbálja!
Vigye innen a bűzlő kocsiját!
Azt akarja, hogy a fiam lehugyozza a kocsiját?
Elnézést!
Fiatalasszony, jöjjön ide!
Jöjjön ide!
Itt árusíthat.
Köszönöm! Kérem, jöjjön újra!
Tessék, nézzék!
Kettőt egy áráért!
Kérem, jöjjön újra!
Jöjjön, álljon meg! Itt a szárított hús!
Isten hozta!
Kérem, kóstolja meg!
Kimcshi! Itt a friss kimcshi!
Jöjjenek, kóstolják meg!
A legolcsóbb a városban!
Kimcshi! Eladó a friss kimcshi!
Kóstolják meg!
Ki enne egy kis kimcshit?
Most készült! Jöjjenek kóstolni!
Ettek már kimcshit?
Most készült! Jöjjenek kóstolni!
Ki kér kimcshit? Olcsón adom!
Egyszer ki kell próbálni. Kóstolja meg!
Nem kér kimcshit?
A legjobb kimcshi a városban!
Kóstolta már a kimcshit?
Csak ma olcsóbban adom!
Kimcshi! Friss kimcshi!
Kérem, kóstolják meg!
A legjobb Oszakában!
Köszönöm, köszönöm!
Ettek valaha kimcshit?
Most készült! Kóstolják meg!
Jöjjön, álljon meg!
Jó a kimcshi! Nem fog csalódni!
Jöjjön, kóstolja meg!
A legjobb kimcshi a városban!
A legjobb kimcshi a világon! Jöjjön! Álljon meg!
A legjobb kimcshi a világon!
Édesanyám különleges receptje!
A hazám nemzeti étele!
A GYARMATI URALOM IDEJE ALATT TÖBB MINT 2 MILLIÓ KOREAI VÁNDOROLT JAPÁNBA.
KÖZÜLÜK HOZZÁVETŐLEG 800 000-ET
A JAPÁN KORMÁNY VITT ÁT MUNKÁSNAK.
A TÖBBSÉGÜK VISSZATÉRT A HAZÁJÁBA
A MÁSODIK VILÁGHÁBORÚ VÉGÉN.
DE KÖRÜLBELÜL 600 000-EN OTT MARADTAK, ÉS HONTALANNÁ VÁLTAK.
A KÖVETKEZŐK NÉHÁNY ILYEN NŐNEK A TÖRTÉNETEI.
ŐK A VÉGSŐKIG KITARTOTTAK.
JAPÁN
Azt hiszem, 18 éves korom körül jöttem ide.
HONG CSÁ-CSAL
Én 13 éves voltam.
Hajóval jöttünk.
Nem ám repülővel.
Í HONG-DÁL
Ezen 22 éves vagyok, olyan fiatal.
Húszévesen jöttem Japánba, miután férjhez mentem.
Egymagam jöttem ide Koreából.
Mint az ujjam, úgy egyedül voltam.
RJU CSUK NÁM
Sírtam és sírtam. Sokat sírtam.
Tizenegy évesen jöttem, és 13 évesen kezdtem dolgozni.
Szomorúságban nőttem fel.
CSA NÁM-SZAN
Ezért nehéz kedvesnek lennem másokhoz.
Sokat tűnődöm rajta,
hogy az lehet-e az oka, ahogy felnőttem.
Sokat szenvedtem, miután idejöttem.
Nem szeretek már azokra a dolgokra gondolni, de tudják…
IM JONG-IL
Mégis gondolok sok mindenre.
Láttam embereket meghalni.
KIM JONG-RE
Egész kislány voltam még.
A háború alatt volt.
Jött a katonai rendőrség, megmarkolták a hosszú hajúak copfját,
és annál fogva ráncigálták el őket.
Láttam, hogy ezt csinálták.
KANG BAN-DO
Szerencsénk volt, ha egy kis káposztát tudtunk enni.
De utasítottak minket, hogy adjuk oda, mert a császáré minden.
Semmi nem volt igazán az emberé, ami nála volt.
Úgyhogy mindannyian kimcshit ettünk.
Nem volt semmi ételünk,
úgyhogy sok kimcshit ettünk.
Nagyon kevés volt a tálkánkban,
ezért soha nem laktunk jól.
RI CSANG-VON
Felfordítottuk a tálkát, hogy lássuk, nem maradt-e benne valami.
Így éltünk akkoriban.
A mai élet maga a luxus.
Egy szót sem tudtam japánul.
Így sokat küszködtem.
Nem szeretem ezt mondani,
de a gyerekeim nem tudtak volna Koreában élni.
Ezért gondoskodtam róla, hogy asszimilálódjanak a japán társadalomba.
Hozzászokott, hogy Japánban él?
JACKIE KIM-WACHUTKA TÖRTÉNÉSZ HANGJA
Mostanra igen.
Nehéz volt.
Most már ez a város az otthonom.
Nem tudok Koreába menni. Nem tudok a hazámba menni.
Így már ez a város az otthonom.
Az egész csak álom.
Ez is egy álom. Az is egy álom.
Ők már mind csak álmok.
Olyan fiatal voltam akkor!
Hát…
ez volt életem legjobb időszaka.
Miért gondolja ezt?
Mert mindenki olyan közel volt.
Hány éves?
Kilencvennyolc.
Nyolcvanöt éves vagyok.
Nyolcvan éves vagyok…
Nem, 90.
Vagy 98?
Talán 99?
Kilencvenhárom.
Mikor született?
1917-ben.
Kilencvenkét éves vagyok.
A minap töltöttem be a 100 évet, úgyhogy csináltak nekem egy ünnepséget.
Ezért vagyok most ilyen.
Azt hiszem, hogy 95 éves vagyok.
A tehén évében születtem.
Nem voltak nehézségeim az életben, amit választottam magamnak.
Fogtam magam, és a saját utamat jártam, ezért nem bánom, akármi is ért
azon az úton, amit én választottam, és amin végigmentem.
A fiam nagyon keményen dolgozik.
Jó menyem és jó unokáim vannak.
Mindenki nagymamának szólít, szóval hálás vagyok.
Nagyon derűs a mosolya.
Maga szerint meg fogja kérni valaki a kezemet?
A mosolyom, azt mondja. A mosolyom…
Biztos unalmas volt, de köszönöm, hogy meghallgatott.
A feliratot fordította: Binder Natália